לילך מרקמן

240px|ממוזער|כרזת הסרט "אבן נייר ומספריים", 2019
**לילך מרקמן** (נולדה ב-1 בינואר 1971) היא צלמת, ציירת, אמנית וידאו ארט ומיצב, ובמאית קולנוע דוקומנטרי וניסיוני ישראלית.

## ביוגרפיה
מרקמן גדלה בנהריה. בשנת 1995 השלימה לימודי תקשורת חזותית באקדמיה לאמנות ולעיצוב בצלאל, בירושלים. ב-2005 השלימה לימודי פסיכולוגיה ותקשורת ל-B.A באוניברסיטה הפתוחה. משנת 2016 בעלת MFA בבימוי והפקת קולנוע וטלוויזיה מאוניברסיטת תל אביב. משנת 2018 בוגרת התוכנית ללימודים מתקדמים באמנות ממכללת בית ברל.

במהלך השנים חילקה את זמנה בין עבודה כמעצבת לבין מסעות צילום בעולם. ב-1996 שהתה שלושה חודשים בפרו במסגרת תוכנית אמן מטעם עמותת "מתת של ידע מישראל".

משנת 2009 חיה ויוצרת בקיבוץ מגל. מתגוררת בקיבוץ עם בן זוגה, רז מרקמן, ושני ילדיהם.

## תערוכות ועבודות
יצירתה ביוגרפית, אישית, רפלקסיבית, נוגעת בשאלות של זיכרון, זהות ויחסים, ועוסקת בגבולות של גוף, מגדר ומקום. "יצירותיה של לילך מרקמן מורכבות מפרגמנטים של חייה האישיים כאמנית, כאישה, כבת זוג וכאם. מבטה הרפלקסיבי, המשתקף דרך המצלמה ודרך העשייה היצירתית, נוכח ומשתהה בתחנות חייה השונות. מרקמן נעה תדיר בין המבט החיצוני על הדברים, לבין נוכחות פעילה בנסיבות עצמן. היצירה היא בבחינת כלי לתיעול תהליכים נפשיים – נקודת אחיזה המארגנת את הכאוטיות השרירותית של החיים לכדי גוון רגשי במרחב הפנימי שמתרגם לדימוי או לצליל, בתחביר שמפגיש ומטשטש את ההבדלים בין מציאות לבדיה. עולם הדימויים של מרקמן שואב מסביבתה היומיומית הקרובה, אך בסיס זה הופך חומר לפנטזיה מערערת, לעולם מסויט, לחוויה חוץ גופית ואוניברסלית, לעיתים חשופה ומוכרת עד כאב ולעיתים אניגמטית וזרה.
מוטיבים חוזרים בעבודותיה הם דימויי צלליות, השתקפויות, חלונות ופתחים. אלמנטים סימבוליים לעצם הפעולה האמנותית-קולנועית וכאלו המדמים מצב סופי. פעולת המבט מן הפנים אל החוץ או מן החוץ אל הפנים, תוך התמקדות סבלנית באלמנט זניח לכאורה, היא גם ביטוי להשלכה המובנית בפעולה האמנותית, במובן זה שהמבט מוסט לרגע מן המציאות ואז שב להתבונן בה: הוא מפרש, מעורב, פעיל, וכמו הפעולה האמנותית הוא שכלתני ורגשי גם יחד. 
השימוש התדיר בהצבה רב-ערוצית, בפורמטים שונים של מדיות ותצוגה, הוא הדהוד חומרי למצב תודעה מורכב וחמקמק: ייצוג לאופן המופשט והאסוציאטיבי בו פועל המוח האנושי. סצנות קטועות, קולות, רגעי חלום בהם ההיגיון מפסיק לעבוד ואנו מוצפים במידע מהקשרים שונים; כל אלו מתורגמים לאוסף חלקיקים המצטבר לסך שלם המשקף הוויה מקומית וחולפת של האמנית. כמו אוסף מילים המצטברות לכדי משפט זה, התקף רק עבור קורא שורות אלו, בעת שהוא מטעין בו את מאגר חוויותיו שלו". (מתוך התערוכה "תרגילי גמישות", 2018)

### תערוכות יחיד נבחרות
* "עיסת חלום" – מיצב וספר אמן, גלריית החווה, חולון, 2004. אוצר אריה ברקוביץ'
* "רוח אחרת" – ציור. גלריית תנועת המושבים, תל אביב, 2005.
* "גופי לילה" – וידאו ארט, פיסול ופרפורמנס, המדרשה לאמנות בית ברל, 2006
* "צילום" – תערוכת יחיד בבית האמנים בוואנקיו פרו, 1996

### תערוכות קבוצתיות נבחרות
[250px|ממוזער|לילך מרקמן עם [מוטי ששון ודויד גרוסמן בפתיחת גן סיפור, פברואר 2014]]
* "היעלמות" – מוזיאון פתח תקווה, 2006
* "remote viewing" – מוזיאון קרקוב, פולין, 2017. אוצרות: Agnieszka Sachar ומעיין שלף 
* "תרגילי גמישות" – גלריית הירקון תל אביב, 2018. אוצרת: נוגה דוידסון
* "מה רוצה החומר?" – גלריה גבעון, תל אביב, 2019. אוצר: ניקולא טרצי

### תצוגות קבע ופסלי חוץ
* "היה הייתם שני קופים" – מיצב פסלים, רחוב נעמי שמר, חולון 2014. ארבעה פסלי חוצות, בהשראת ספרו של דויד גרוסמן, שהוקמו במסגרת פרויקט גני סיפור, ומזמינים השתתפות פעילה סביבם ובתוכם.
* "אינסוף" – פסל בטון, הצבה זמנית בכיכר הכניסה לבית ברל (2010)

## פילמוגרפיה
* "אמא אדמה" (פרפורמנס, 8 דקות) מוזיאון פתח תקווה לאמנות, 2006
* "שקיפות" (אנימציה ניסיונית, 20 דקות) אוניברסיטת תל אביב, 2008
* "גוף" (פרויקט גמר MFA בקולנוע, 28 דקות) אוניברסיטת תל אביב, 2016
* "הפרעת שואה" (וידאו-ארט משותף עם רוני אורן, 5 דקות) MOCAK מוזיאון קרקוב לאמנות עכשווית, פולין, 2017
* "אבן נייר ומספריים" – Rock Paper Scissors – (סרט ביכורים תיעודי אישי, 54 דקות), 2018. תסריט, בימוי, הפקה, וצילום (עם רז מרקמן). בתמיכת הקרן החדשה לקולנוע וטלוויזיה, קרן רבינוביץ', מפעל הפיס ויס דוקו
* "דום (עומד מלכת)" (וידאו-ארט משותף עם בצלאל בן-חיים, 2 דקות), 2020. זוכה במקום שלישי בפרס הסרט הניסיוני בפסטיבל קולנוע דרום
* "מה אם" (וידאו ארט משותף עם דפנה טלמון, 11 דקות) 2020, גלריה ZUZU

## פרסים
### פרסים עבור הסרט "אבן נייר ומספריים"

* Exceptional Merit in Blow-Up Arthouse International Film Festival, Chicago U.S.A. 2018
* Docs Without Borders Film Festival (DWBFF), Nassau U.S.A. 2018
* Haifa International Film Festival – Israel 2018 הקרנת בכורה – במסגרת קולנוע תיעודי ישראלי
* First prize: Independent category: On Art Film Festival – Poland 2019
* Best Documentary Film Award: Family Life in the 21st Century: Pärnu International Documentary Film Festival – Estonia 2019
* Bronze Remi Award: Film &Video Art: WorldFest Houston International Film Festival, Texas U.S.A. 2019
* Best Short Documentary Film Award: NIFF Noida International Film Festival – India 2019
 

### פרסים נוספים
* פרס ראשון לעיצוב אקסליבריס, בצלאל, 1992
* פרס ראשון לצילום, תחרות צילום יום האשה, אונ' ת"א, 2008
* פרס קרן גשר לקולנוע רב תרבותי בשיתוף פסטיבל אפוס 7 – הפסטיבל הבינלאומי לסרטי תרבות ואמנות, מוזיאון תל אביב, לסרט "גוף", 2016
* פרס שלישי ל"דום (עומד מלכת)" ב"סינימה אפטר" לסרטים קצרים בפסטיבל קולנוע דרום, 2020

## גלריה

File:רישום, 2008.jpg|ממוזער|רישום, 2008
File:דיוקן עצמי מתוך עבודת הוידאו in gross steps 2017.png|ממוזער|דיוקן עצמי מתוך עבודת הווידאו in gross steps, 2017
File:מתוך דום, 2020.jpg|ממוזער|מתוך עבודת הווידאו "דום", 2020
File:מיצב אמא אדמה, המדרשה לאמנות בית ברל.jpg|ממוזער|מיצב "אמא אדמה", פסל בטון, 2 מטרים, המדרשה לאמנות בית ברל, 2006
File:דיוקן משפחתי 2011.jpg|ממוזער|דיוקן משפחתי, 2011. צילום רז מרקמן. מתוך "אבן נייר ומספריים"
File:הצבה בגלריה הירקון, 2018.jpg|ממוזער|הצבה בגלריה הירקון, 2018
File:פסל ברונזה.jpg|ממוזער|פסל ברונזה, 2007
File:מדיה מעורבת, תוך עיסת חלום, 2005.jpg|ממוזער|מדיה מעורבת, מתוך "עיסת חלום", 2005
File:ציור אקריליק על דיקט, 1995.jpg|ממוזער|ציור אקריליק על דיקט, 1995
File:גופי לילה. בית ברל 2006.jpg|ממוזער|"גופי לילה", בית ברל, 2006


## קישורים חיצוניים

* טקס קבלת פרס – Pärnu International Documentary and Science Film Festival
* טריילר לסרט "אבן נייר ומספריים", YouTube.
* אבן נייר ומספריים, אתר הקרן החדשה לקולנוע וטלוויזיה
* 

## הערות שוליים

קטגוריה:אמניות וידאו ארט ישראליות
קטגוריה:אמני וידאו ארט ישראלים
קטגוריה:אמניות ישראליות
קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:פסלות ישראליות
קטגוריה:פסלים ישראלים
קטגוריה:ציירות ישראליות
קטגוריה:ציירים ישראלים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:מגל: אישים
קטגוריה:ישראליות זוכות פרסים: אמנות
קטגוריה:ישראליות שנולדו ב-1971
קטגוריה:ישראלים שנולדו ב-1971